Zagreb, 1. ožujka 2019. g.

**Povjerenstvo za odlučivanje o sukobu interesa** (u daljnjem tekstu: Povjerenstvo) u sastavu Nataše Novaković, kao predsjednice Povjerenstva, te Tončice Božić, Davorina Ivanjeka, Aleksandre Jozić-Ileković i Tatijane Vučetić, kao članova Povjerenstva, na temelju članka 27. i članka 39. stavka 1. Zakona o sprječavanju sukoba interesa („Narodne novine“ broj 26/11., 12/12., 126/12., 48/13. i 57/15., u daljnjem tekstu: ZSSI), **u predmetu dužnosnika Željka Uhlira, zamjenika ministra u Ministarstvu graditeljstva i prostornog uređenja u razdoblju od 14. ožujka 2013. g. do 17. veljače 2016. g. i državnog tajnika u Ministarstvu graditeljstva i prostornog uređenja od 21. lipnja 2017. g. dalje,** na 40. sjednici, održanoj 1. ožujka 2019. g., donosi sljedeću

**ODLUKU**

**I. Pokreće se postupak protiv dužnosnika Željka Uhlira, državnog tajnika u Ministarstvu graditeljstva i prostornog uređenja, zbog moguće povrede članka 27. ZSSI-a u vezi sa člancima 8. i 9. ZSSI-a, koja proizlazi iz propusta dužnosnika da Povjerenstvu dostavi odgovarajuće dokaze, potrebne za usklađivanje prijavljene imovine koju je dužnosnik naveo u izvješćima o imovinskom stanju podnesenim**

**- 12. travnja 2013. g. povodom početka obnašanja dužnosti zamjenika ministra u Ministarstvu graditeljstva i prostornog uređenja,**

**- 16. ožujka 2016. g. povodom prestanka obnašanja dužnosti zamjenika ministra u Ministarstvu graditeljstva i prostornog uređenja,**

**s utvrđenom imovinom u postupku provjere, odnosno s podacima o imovini dužnosnika pribavljenih od držanih institucija, u dijelu koji se odnosi na suvlasništvo dužnosnika na nekretnini, zajedničkim tavanskim dijelovima zgrade u Zagrebu, ………….., neto tlocrtne površine 142,70 m2, a koji tavanski dio uključuje i praonicu, sušionicu i izbu od 14,48 m², sve upisano u zk. ul. 16680 katastarska općina Grad Zagreb, kčbr. ………. te zbog moguće povrede članka 27. ZSSI-a u vezi sa člancima 8. i 9. ZSSI-a, koja proizlazi iz propusta dužnosnika da Povjerenstvu dostavi odgovarajuće dokaze, potrebne za usklađivanje prijavljene imovine, koju je dužnosnik prijavio u gore navedenim izvješćima te izvješćima o imovinskom stanju podnesenim**

**- 21. ožujka 2017. g. povodom proteka 12 mjeseci od prestanka obnašanja dužnosti zamjenika ministra u Ministarstvu graditeljstva i prostornog uređenja i**

**- 13. kolovoza 2017. g. povodom početka obnašanja dužnosti državnog tajnika u Ministarstvu graditeljstva i prostornog uređenja,**

**a sve u dijelu koji se odnosi na suvlasništvo dužnosnika nad nekretninom, stanom u Zagrebu, ………………, površine 75 m2, upisanoj u zk. ul. 16680 katastarska općina Grad Zagreb, kčbr. ……………...**

**II. Poziva se dužnosnik Željko Uhlir da u roku od 15 dana od dana primitka ove odluke dostavi Povjerenstvu očitovanje na razloge pokretanja ovog postupka kao i na ostale navode iz obrazloženja ove odluke.**

Obrazloženje

Protiv dužnosnika Željka Uhlira podnesena je 13. ožujka 2018. g. anonimna prijava mogućeg sukoba interesa koja je zaprimljena pod brojem 711-U-905-P-79/18-01-5, povodom koje se vodi predmet broj P-79/18. U prijavi podnositelj navodi kako je dužnosnik u izvješćima o imovinskom stanju nije naveo suvlasništvo na nekretnini, stanu u Zagrebu, …………….

 Člankom 39. stavkom 4. ZSSI-a propisano je da se podnositelju prijave jamči zaštita anonimnosti.

Povjerenstvo je radi provjere navoda iz podnesene prijave i stjecanja saznanja o mogućem sukobu interesa dužnosnika od nadležnih tijela prikupilo potrebne podatke i dokumentaciju.

Uvidom u Registar dužnosnika, koji ustrojava i vodi Povjerenstvo, utvrđeno je da je Željko Uhlir od 14. ožujka 2013. g. do 17. veljače 2016. g. obnašao dužnost zamjenika ministra u Ministarstvu graditeljstva i prostornog uređenja te da od 21. ožujka 2017. g. obnaša dužnost državnog tajnika u Ministarstvu graditeljstva i prostornog uređenja.

Člankom 3. stavkom 1. podstavkom 6. ZSSI-a propisano je da su zamjenici ministara dužnosnici u smislu tog Zakona. Povjerenstvo ukazuje da je odredbama Zakona o izmjenama i dopunama Zakona o sustavu državne uprave („Narodne novine“ broj 93/16.) u navedenom Zakonu izvršena izmjena riječi „zamjenik ministra“ u „državni tajnik“. Povjerenstvo je stoga Zaključkom broj 711-I-1781-IK-1533/16-01-1, donesenim na 157. sjednici Povjerenstva, održanoj 17. studenoga 2016.g., utvrdilo da su državni tajnici dužnosnici u smislu članka 3. stavka 1. podstavka 6. ZSSI-a te se na iste primjenjuju odredbe ZSSI-a. Stoga je povodom obnašanja dužnosti zamjenika ministra u Ministarstvu graditeljstva i prostornog uređenja te dužnosti državnog tajnika u Ministarstvu graditeljstva i prostornog uređenja dužnosnik Željko Uhlir obvezan postupati sukladno odredbama ZSSI-a.

Člankom 21. stavkom 1. ZSSI-a propisano je da Povjerenstvo vrši provjeru podataka iz podnesenih izvješća o imovinskom stanju dužnosnika. Člankom 22. istog Zakona propisano je da provjera podataka iz podnesenih izvješća o imovinskom stanju može biti prethodna (administrativna) i redovita provjera.

Člankom 24. ZSSI-a propisano je da redovita provjera podataka predstavlja provjeru podataka iz članka 8. i 9. ZSSI-a koja se obavlja prikupljanjem, razmjenom podataka i usporedbom prijavljenih podataka o imovini iz podnesenih izvješća o imovinskom stanju dužnosnika s pribavljenim podacima od Porezne uprave i drugih nadležnih tijela Republike Hrvatske.

Člankom 26. ZSSI-a propisano je da će Povjerenstvo bez odgađanja zatražiti od dužnosnika pisano očitovanje s potrebnim dokazima ukoliko prilikom provjere podataka utvrdi nesklad, odnosno nerazmjer između prijavljene imovine iz podnesenog izvješća iz članka 8. i 9. toga Zakona i stanja imovine dužnosnika kako proizlazi iz pribavljenih podataka od nadležnih tijela. Dužnosnik je dužan dostaviti Povjerenstvu pisano očitovanje i priložiti odgovarajuće dokaze u roku od 15 dana od dana primitka pisanog zahtjeva.

Povjerenstvo je u razdoblju od 2013. g. do 2018. g. od dužnosnika Željka Uhlira zaprimilo slijedeća izvješća o imovinskom stanju:

* 12. travnja 2013.g. izvješće o imovinskom stanju podneseno povodom početka obnašanja dužnosti zamjenika ministra u Ministarstvu graditeljstva i prostornog uređenja od 14. ožujka 2013. g. do 17. veljače 2016.g.**,**
* 16. ožujka 2016.g. izvješće o imovinskom stanju podneseno povodom prestanka obnašanja dužnosti zamjenika ministra u Ministarstvu graditeljstva i prostornog uređenja
* 21. ožujka 2017. g. izvješće povodom proteka 12 mjeseci od prestanka obnašanja dužnosti zamjenika ministra u Ministarstvu graditeljstva i prostornog uređenja
* 13. kolovoza 2017. g. izvješće povodom početka obnašanja dužnosti državnog tajnika u Ministarstvu graditeljstva i prostornog uređenja.

Povjerenstvo je izvršilo uvid u gore navedena izvješća o imovinskom stanju dužnosnika te je utvrdilo da je u dijelu podataka gore navedenih izvješćâ „Podatci o nekretninama“ dužnosnik Željko Uhlir naveo sljedeće nekretnine:

1. **U izvješće od 12. travnja 2013. g**.
* Stan u Zagrebu, površine 96 m2, osobno vlasništvo
* Stan u Zagrebu, površine 39 m2, osobno vlasništvo
* Stan u Zagrebu, površine 26 m2, osobno vlasništvo, *stečen darovnim ugovorom*
* Garaža u Zagrebu, površine 15 m2, osobno vlasništvo
* Garaža u Zagrebu, površine 15 m2, osobno vlasništvo
* Podrum u Zagrebu, površine 48 m2, osobno vlasništvo
1. **U izvješće od 16. ožujka 2016. g.**

Stan u Zagrebu, površine 96 m2, ……….., osobno vlasništvo

* Stan u Zagrebu, površine 39 m2, …………., osobno vlasništvo
* Stan u Zagrebu, površine 26 m2, ……….., osobno vlasništvo, *stečen darovnim ugovorom*
* Garaža u Zagrebu, površine 15 m2, ……………, osobno vlasništvo
* Garaža u Zagrebu, površine 15 m2, ……………, osobno vlasništvo
* Podrum u Zagrebu, , površine 48 m2, ………….., osobno vlasništvo
1. **U izvješće od 21. ožujka 2017. g.**
* Stan u Zagrebu, površine 96 m2, ………....., osobno vlasništvo
* Stan u Zagrebu, površine 39 m2, …………., osobno vlasništvo
* Stan u Zagrebu, površine 26 m2, ………, osobno vlasništvo, *stečen darovnim ugovorom*
* Garaža u Zagrebu, površine 15 m2, …………, osobno vlasništvo
* Garaža u Zagrebu, površine 15 m2, …………., osobno vlasništvo
* Druge nekretnine u Zagrebu, površine, 52,77 m2, …………., suvlasnik s trećim osobama
1. **U izvješće od 13. kolovoza 2017. g.**
* Stan u Zagrebu, površine 96 m2, ………….., osobno vlasništvo
* Stan u Zagrebu, površine 39 m2, ………….., osobno vlasništvo
* Stan u Zagrebu, površine 26 m2, ……………., osobno vlasništvo*, stečen darovnim ugovorom*
* Garaža u Zagrebu, površine 15 m2, ………….., osobno vlasništvo
* Garaža u Zagrebu, površine 15 m2, ………….., osobno vlasništvo
* Druge nekretnine u Zagrebu, površine 52,77 m2, ……….., suvlasnik s trećim osobama

Povjerenstvo je, na temelju ovlaštenja, neposrednim uvidom u Informatički sustav Porezne uprave utvrdilo da je dužnosnik Željko Uhlir 2007. g. *kupoprodajom* stekao nekretninu, tipa stambenog objekta (starog), površine 26,16 m2 i ukupne vrijednosti 60.000,00 kn, da je dužnosnik Željko Uhlir 2007. g. *darovanjem* stekao nekretninu, tipa stambenog objekta (starog), neutvrđene ukupne vrijednosti i neutvrđene površine, da je dužnosnik Željko Uhlir do 2016. g. bio vlasnik nekretnine, tipa stan/apartman, površine 142,70 m2 i ukupne vrijednosti 428.245,26 kn, da je dužnosnik Željko Uhlir do 2016.g. bio vlasnik nekretnine, tipa ostalo, površine 14,48 m2 i ukupne vrijednosti 43.451,49 kn te da je bračni drug dužnosnika, ………., 2010. g. darovanjem stekla vlasništvo nekretnine, tipa stambeni objekt (stari), neutvrđene površine i neutvrđene ukupne vrijednosti.

Usporedbom podataka iz podnesenih izvješća o imovinskom stanju dužnosnika i podataka prikupljenih od nadležnih tijela u Republici Hrvatskoj utvrđen je nesklad, odnosno nerazmjer između prijavljene imovine dužnosnika i o tome prikupljenih podataka, u dijelu podataka o nekretninama koji se odnose na nekretninu u vlasništvu dužnosnika, tipa stambenog objekta (starog), površine 26,16 m2, stečenu kupoprodajom 2007. g. nekretninu, tipa stambenog objekta (starog), neutvrđene površine, stečenu darovanjem, na nekretninu u vlasništvu dužnosnika, tipa stan/apartman, površine 142,70 m2, na nekretninu u vlasništvu dužnosnika, tipa ostalo, površine 14,48 m2 i na nekretninu u vlasništvu bračnog druga dužnosnika, tipa stambeni objekt (stari), stečenu 2010. g.,

Povjerenstvo je stoga dužnosnika Željka Uhlira zaključkom broj: 711-I-588-IK-147//18-01-10 od 25. travnja 2018. g. pozvalo da se očituje o utvrđenom neskladu, odnosno nerazmjeru te da očitovanju priloži odgovarajuću dokumentaciju.

Dana 4. svibnja 2018. g. dužnosnik Željko Uhlir dostavio je očitovanje na navedeni zaključak Povjerenstva, u kojem u bitnom, u pogledu nekretnine, tipa stambenog objekta (starog), površine 26,16 m2, stečenu kupoprodajom 2007.g., navodi da je podatak o navedenoj nekretnini naveo u svim podnesenim izvješćima o imovinskom stanju te u privitku očitovanju dostavlja darovni ugovor, sklopljen 1. rujna 2006. g. i ovjeren 4. rujna 2006. g. od strane javnog bilježnika …………… pod poslovnim brojem: OV-13628/2006 između ………………………, kao darovatelja, i Željka Uhlira kao daroprimatelja, kojim je dužnosnik stekao 3/4 suvlasničkog dijela stana u Zagrebu, upisanog u zk. ul. 4394 k. o. Grad Zagreb ……… te ugovor o kupoprodaji nekretnine-stana, sklopljen 21. travnja 2000. g. između Željka Uhlira, kao kupca, i ……………… kao prodavatelja, kojim je dužnosnik stekao 1/4 suvlasničkog dijela stana u Zagrebu, upisanog u zk. ul. 4394 k. o. Grad Zagreb kč. ……... Premda navedeni kupoprodajni ugovor nije ovjeren, Povjerenstvo prema predmetu ugovora, ugovornoj cijeni predmeta ugovora i vremenu sklapanja ugovora utvrđuje da se isti odnosi na nekretninu, koja je u informacijskom sustavu Porezne uprave Ministarstva financija zavedena kao nekretnina, tipa stambenog objekta (starog), površine 26,16 m2 i ukupne vrijednosti 60.000,00 kn, stečena 2007. g.

U pogledu nekretnine u vlasništvu dužnosnika, tipa stan/apartman, površine 142,70 m2, i nekretnine u vlasništvu dužnosnika, tipa ostalo, površine 14,48 m2, dužnosnik navodi da mu nije poznato na koje bi se nekretnine mogli odnositi podatci koji se nalaze u Informacijskom sustavu Porezne uprave.

U pogledu nekretnine u vlasništvu bračnog druga dužnosnika, 2010. g., tipa stambeni objekt (stari), dužnosnik navodi da je nekretninu, koju je stečena darovanjem, bračni drug dužnosnika prodao još 2011. g.

Na zahtjev Povjerenstva, Ministarstvo financija, Porezna uprava, Područni ured Zagreb je 13. srpnja 2018. g. dostavio Ugovor o kupoprodaji zajedničkih tavanskih dijelova zgrade u Zagrebu, ………………, sklopljen 27. listopada 2016. g., koji je ovjerio javni bilježnik Gordana Jakobović 3. studenog 2016. g. pod brojem OV-5353/16. Navedeni ugovor sklopljen je između više prodavatelja, među kojima je i dužnosnik Željko Uhlir, kao suvlasnik stana broj 8. u ¼ dijela, i prodavatelja. Predmet kupoprodaje su cjelokupni suvlasnički dijelovi prodavateljâ koji se odnose na tavanski dio zgrade u Zagrebu, …………….., sagrađene na k.č. br. …………, zk. ul. 16680 Katastarska općina Grad Zagreb. Prema navedenom ugovoru, tavanski dio zgrade ima ukupnu neto tlocrtnu površinu od 142, 70 m2. Tavanski dio dodatno uključuje praonicu, sušionicu i izbu u dodatnoj površini od cca 15 m2, a prodavatelji kupcu *prodaju 90% površine tavanskog dijela i ostalih prostorija*. Ukupni iznos kupoprodajne cijene po navedenom ugovoru je 57.080,00 EUR.

Uz navedeni ugovor, Ministarstvo financija, Porezna uprava, Područni ured Zagreb je 13. srpnja 2018. g. dostavio i Ugovor o kupoprodaji zajedničkih tavanskih dijelova zgrade u Zagrebu, ………………, sklopljen 31. listopada 2016. g., koji je ovjerio javni bilježnik Gordana Jakobović 3. studenog 2016. g. pod brojem OV-5426/16.

Navedeni ugovor sklopljen je s više prodavatelja (27), među kojima je i dužnosnik Željko Uhlir, kao suvlasnik stana broj 8. u ¼ dijela, i prodavatelja. Predmet kupoprodaje su cjelokupni suvlasnički dijelovi prodavatelja koji se odnose na tavanski dio zgrade u Zagrebu, …………., sagrađene na k. č. br. ………., zk. ul. 16680 Katastarska općina Grad Zagreb. Prema navedenom ugovoru, tavanski dio zgrade ima ukupnu neto tlocrtnu površinu od 142,70 m2. Tavanski dio dodatno uključuje praonicu, sušionicu i izbu u dodatnoj površini od cca 15 m2, a prodavatelji kupcu prodaju *10% površine tavanskog dijela i ostalih prostorija*. Ukupni iznos kupoprodajne cijene po navedenom ugovoru je 5.792,00 EUR.

Dana 26. lipnja 2018. g. dužnosnik Željko Uhlir je Povjerenstvu podnio izvješće o imovinskom stanju povodom promjene. U dijelu izvješća „Podatci o nekretninama“, dužnosnik je, uz ostale nekretnine, naveo i nekretninu, stan u Zagrebu, ………., površine 75 m2, suvlasništvo s trećim osobama. U rubrici „Način stjecanja“ dužnosnik je naveo da je suvlasništvo navedenog stana stekao darovanjem od roditelja prije 40-ak godina. Povjerenstvo je na temelju ovlaštenja, neposrednim uvidom u Zajednički informacijski sustav zemljišnih knjiga i katastra, utvrdilo da je dužnosnik suvlasnik ¼ nekretnine, stana u Zagrebu ……….., površine 75 m2, upisane u zk. ul. 16680, k.o. Zagreb, k. č. br. …………..

Na zahtjev Povjerenstva, Ministarstvo financija, Porezna uprava, Područni ured Zagreb je 20. lipnja 2018. g. dostavio ugovor o dosmrtnom uzdržavanju, koji je pod poslovnim brojem OU-92/09-1 za bračnog druga dužnosnika 17. studenog 2009. g. sastavio javni bilježnik Marina Debelić. Predmet navedenog ugovora je, uz ostalo, pravo korištenja grobnog mjesta na groblju Mirogoj, …………………………………………………. Povjerenstvo utvrđuje da je navedeno grobno mjesto identično nekretnini, upisanoj u Poreznoj upravi Ministarstva financija zavedenoj kao stambenu objekt (stari), koji je bračni drug dužnosnika stekao 2010. g. Povjerenstvo je neposrednim uvidom, na temelju ovlaštenja, u Zajednički informacijski sustav zemljišnih knjiga i katastra utvrdilo da ……….., bračni drug dužnosnika, u istom nije evidentirana kao vlasnik nekretnina.

Usporedbom podataka iz prethodno podnesenih izvješća o imovinskom stanju dužnosnika i podataka prikupljenih od nadležnih tijela u Republici Hrvatskoj utvrđen je nesklad između prijavljene imovine dužnosnika i o tome prikupljenih podataka, u dijelu podataka o nekretninama koji se odnose na nekretninu u suvlasništvu dužnosnika, stan u Zagrebu, …………., površine 75 m2 upisane u zk. ul. 16680, k.o. Zagreb, k. č. br. ………...

 Povjerenstvo je stoga dužnosnika Željka Uhlira zaključkom broj: 711-I-588-IK-147//18-01-10 od 25. travnja 2018. g. pozvalo da se očituje o utvrđenom nerazmjeru i neskladu te da očitovanju priloži odgovarajuću dokumentaciju.

Dana 4. svibnja 2018. g. dužnosnik Željko Uhlir dostavio je očitovanje na navedeni zaključak Povjerenstva, u kojem u bitnom, u pogledu nekretnine, stana u Zagrebu …………....., površine 75 m2, upisane u zk. ul. 16680, k.o. Zagreb, k. č. br. …. izjavljuje kako je ¼ vlasničkog udjela u istoj stekao kao maloljetna osoba 1972. g. darovnim ugovorom, od oca. U privitku očitovanju dostavlja primjerak darovnog ugovora, ovjerenog 20. rujna 1972. g. pod brojem 17 690 u Sekretarijatu za financije Grada Zagreba, iz kojeg proizlaze činjenice u pogledu suvlasništva dužnosnika nad navedenom nekretninom, kako je navedeno u podatcima Zajedničkog informacijskog sustava zemljišnih knjiga i katastra.

Člankom 8. stavkom 1. ZSSI-a propisano je da su dužnosnici obvezni u roku od 30 dana od dana stupanja na dužnost podnijeti izvješće Povjerenstvu s podacima o dužnosti koju obavljaju profesionalno ili neprofesionalno, o ostalim dužnostima koje obnašaju, odnosno djelatnostima koje obavljaju, o djelatnosti koju su obavljali neposredno prije stupanja na dužnost i s podacima o svojoj imovini te imovini svoga bračnog ili izvanbračnog druga i malodobne djece, sa stanjem na taj dan, a člankom 8. stavkom 2. ZSSI-a propisano je da, ako je tijekom obnašanja javne dužnosti došlo do bitne promjene glede imovinskog stanja, dužnosnici su dužni o tome podnijeti izvješće Povjerenstvu, istekom godine u kojoj je promjena nastupila.

Stavkom 5. istog članka ZSSI-a propisano je da podaci o imovini dužnosnika obuhvaćaju podatke o naslijeđenoj imovini i podatke o stečenoj imovini, a stavkom 7. podstavkom 1. istog članka ZSSI-a propisano je da podatci o stečenoj imovini obuhvaćaju podatke o nekretninama, uz navođenje pravnih osnova stjecanja, među kojima se navode i kupoprodaja te darovanje.

Člankom 27. ZSSI-a propisano je da, ako dužnosnik ne dostavi Povjerenstvu pisano očitovanje iz članka 26. tog Zakona u roku od 15 dana ili pak ne priloži odgovarajuće dokaze potrebne za usklađivanje prijavljene imovine s utvrđenom imovinom u postupku provjere, odnosno s pribavljenim podacima o imovini dužnosnika, Povjerenstvo će pokrenuti postupak protiv dužnosnika zbog kršenja odredbi iz članka 8. i 9. ovog Zakona te će o tom obavijestiti nadležna državna tijela.

U pogledu nekretnine, stana, tipa stambenog objekta (starog), površine 26,16 m2 i ukupne vrijednosti 60.000,00 kn, stečene 2007.g. kupoprodajom i nekretnine, stana, tipa stambenog objekta (starog), neutvrđene ukupne vrijednosti i neutvrđene površine, stečene 2007.g. darovanjem, navedenih u zaključku Povjerenstva od 25. travnja 2018.g., Povjerenstvo utvrđuje da se radi o jednoj nekretnini, čije je udjele u vlasništvu dužnosnik stekao kupoprodajom i darovanjem, i koju je dužnosnik naveo u izvješćima o imovinskom stanju. Slijedom navedenog, Povjerenstvo utvrđuje da u pogledu nekretnine, stana, tipa stambenog objekta (starog), površine 26,16 m2 i ukupne vrijednosti 60.000,00 kn, stečene 2007.g. kupoprodajom i nekretnine, stana, tipa stambenog objekta (starog), neutvrđene ukupne vrijednosti i neutvrđene površine, stečene 2007. g. darovanjem, navedenih u zaključku Povjerenstva od 25. travnja 2018. g. te nekretnine, stana Stan u Zagrebu, površine 26 m2, …………., u osobnom vlasništvu dužnosnika, navedenih u izvješćima o imovinskom stanju, ne postoji nesklad, odnosno nerazmjer.

U pogledu nekretnine, u vlasništvu bračnog druga dužnosnika, stečenog 2010. g., tipa stambeni objekt (stari), navedenu u zaključku Povjerenstva od 25. travnja 2018.g., Povjerenstvo utvrđuje da se u konkretnom slučaju radi o pravu korištenja grobnog mjesta, za koje u obrascu izvješća o imovinskom stanju nije predviđena posebna mogućnost upisa, budući da isto nije izričito navedeno kao dio imovine u članku 9. stavku 7. ZSSI-a koji propisuje dijelove stečene imovine koji se obvezno navode u izvješću o imovinskom stanju. Slijedom navedenog, Povjerenstvo utvrđuje da u pogledu nekretnine u vlasništvu bračnog druga dužnosnika, tipa stambeni objekt (stari), stečene 2010. g., navedene u zaključku Povjerenstva od 25. travnja 2018.g., i činjenice da dužnosnik u podnesenim izvješćima o imovinskom stanju nije upisao nekretninu u vlasništvu bračnog druga, ne postoji nesklad, odnosno nerazmjer. Povjerenstvo napominje da podatke o pravu korištenja grobnog mjesta dužnosnici mogu unijeti u obrazac izvješća o imovinskom stanju, u rubriku „Napomene“.

 U pogledu nekretnine, tipa stan/apartman, površine 142,70 m2 i ukupne vrijednosti 428.245,26 kn i nekretnine, tipa ostalo, površine 14,48 m2 i ukupne vrijednosti 43.451,49 kn, Povjerenstvo utvrđuje da se u konkretnom slučaju radi o suvlasništvu dužnosnika nad tavanskim dijelom zgrade u Zagrebu, …………….., sagrađene na k. č. br. ……………., zk. ul. 16680 Katastarska općina Grad Zagreb, pri čemu tavanski dio zgrade ima ukupnu neto tlocrtnu površinu od 142, 70 m2, a isti dodatno uključuje praonicu, sušionicu i izbu u površini od oko 15 m2. Dužnosnik u očitovanju od 4. svibnja 2018. g. navodi kako ne zna o kojoj je nekretnini riječ, u pogledu iste nije dostavio odgovarajuće dokaze potrebne za usklađivanje prijavljene imovine s utvrđenom imovinom u postupku provjere, odnosno s pribavljenim podacima o imovini dužnosnika, a iz podataka Informatičkog sustava Porezne uprave proizlazi da navedena nekretnina nije stečena nakon 14. ožujka 2013. g. Iz navedenog proizlazi da u pogledu navedene nekretnine postoji nesklad između prijavljene imovine u izvješćima o imovinskom stanju podnesenim 12. travnja 2013. g. povodom početka obnašanja dužnosti zamjenika ministra u Ministarstvu graditeljstva i prostornog uređenja i 16. ožujka 2016. g. povodom prestanka obnašanja dužnosti zamjenika ministra u Ministarstvu graditeljstva i prostornog uređenja, i imovine utvrđene u postupku provjere.

U pogledu nekretnine, stana u Zagrebu ……….., površine 75 m2, upisane u zk. ul. 16680, k.o. Zagreb, k. č. br. …………, Povjerenstvo utvrđuje da je podatke o istoj dužnosnik unio u izvješće o imovinskom stanju 26. lipnja 2018. g., a da je istu stekao prije stupanja na dužnost.

 Iz navedenog proizlazi da u pogledu navedene nekretnine postoji nesklad između prijavljene imovine u izvješćima o imovinskom stanju podnesenim 12. travnja 2013. g. povodom početka obnašanja dužnosti zamjenika ministra u Ministarstvu graditeljstva i prostornog uređenja, 16. ožujka 2016. g. povodom prestanka obnašanja dužnosti zamjenika ministra u Ministarstvu graditeljstva i prostornog uređenja, 21. ožujka 2017. g. povodom proteka 12 mjeseci od prestanka obnašanja dužnosti zamjenika ministra u Ministarstvu graditeljstva i prostornog uređenja i 13. kolovoza 2017. g. povodom početka obnašanja dužnosti državnog tajnika u Ministarstvu graditeljstva i prostornog uređenja, i imovine utvrđene u postupku provjere.

Iz gore navedenih propusta dužnosnika proizlazi moguća povreda članka 8. i 9. ZSSI-a te je donesena odluka kako je navedeno u dispozitivu ovog akta.

Sukladno odredbi članka 39. stavka 3. ZSSI-a, poziva se dužnosnik Željko Uhlir da u roku od 15 dana od dana primitka ove odluke dostavi Povjerenstvu pisano očitovanje u odnosu na razloge pokretanja ovog postupka kao i na ostale navode iz ovog obrazloženja

PREDSJEDNICA POVJERENSTVA

Nataša Novaković, dipl.iur.

**Dostaviti:**

1. Dužnosnik Željko Uhlir

Ministarstvo graditeljstva i prostornog uređenja

Republike Austrije 20, 10 000 Zagreb

1. Objava na internetskoj stranici Povjerenstva
2. Pismohrana